Yusuf Islam

**Yusuf Islam** (født **Steven Demetre Georgiou**; 1948), også kjent under artistnavnet **Cat Stevens**, **Yusuf**, og **Steve Adams**, er en britisk sanger og låtskriver. Hans musikalske stil består av folkemusikk, pop, rock, og senere i sin karriere, islamsk musikk. Cat Stevens brøt gjennom i 1967, 19 år gammel, og ble en popstjerne. Cat Stevens var en mestselgende artist på 1970-tallet og trakk seg tilbake etter at han ble muslim og stiftet familie. Cat Stevens solgte omkring 40 millioner album før han var 30 år. Han gjennopptok "ikke-religiøs musikk" i 2006. Han ble opptatt i Rock and Roll Hall of Fame i 2014. I 1989 skapte han sterke reaksjoner på grunn av uforsiktige kommentarer omkring Salman Rushdie-saken.  

## Bakgrunn
Han ble født som Steven Demetre Georgiou 21. juli 1948 i området Marylebone i London i England av svensk mor (Ingrid Wickman, 1915-1989) og gresk far (Stavros Gergiou, 1900-1978) fra Paphos, Kypros. Moren var baptist og faren gresk-ortodoks. Foreldrene drev restaurant og familien bodde i etasjen over. Han hjalp til i restauranten. Han lyttet til tidens populære musikk som Bod Dylan og Beatles, og eldre musikk som Lead Belly. Han ble påvirket av gresk musikk han hørte i London. Han lærte å spille piano og gitar da han var 15 år. Han ble utvist fra Hammersmith Arts School fordi han stadig spilte gitar på branntrappen. Foreldrene ble skilt da gutten var 8 år og moren flyttet til Sverige sammen med gutten. Han flyttet tilbake til London i tenårene og gikk kortvarig på en kunstskole. 

Han var alvorlig syk av tuberkulose i 1969 og ute av stand til å arbeid noe særlig omtrent ett år. I 1976 holdt han på å drukne da han badet i sjøen ved Malibu. I 1977 konverterte han til islam og tok navnet *Yusuf Islam*. Han fortalte senere at han i islam fant det åndelige hjemstedet (engelsk: *spiritual home*) han hadde søkt etter hele livet. Han trakk seg deretter i 1978 tilbake fra offentligheten og stiftet familie. Han giftet seg med Fouzia Ali i Kensington Moske 9. september 1979. 

Han fokuserte deretter på arbeid for utdanning og bistand. Senere fortalte han om den plutselige endringen i livsstil: "I needed a break, wanted a break. I hadn’t known any other life, just hotel rooms and concerts and recording studios." Hans opptredener og innspillinger var deretter sjeldne og bare for veldedige formål, og han var blant annet satt opp til Live Aid i 1985. Han begynte med popmusikk igjen i 2006 og har fremstått som en ledende progressiv muslim.

## Virke
Fra 1966 til 1978 gav han ut populærmusikk under navnet Cat Stevens. Han skrev det meste av materialet selv. Musikken i denne perioden begynte som alminnelig pop. Etter han hadde vært borte ett år på grunn av alvorlig tilfelle av tuberkulose fikk musikken et mer åndelig preg og utover på 1970-tallet begynte han å mislike musikkbransjen. Han gjorde rundt 1970, likhet med blant andre Joni Mitchell og Leonard Cohen, stor suksess blant unge særlig i den såkalte 1968-generasjonen. Tekstene fra denne tiden er til dels dunkle og avslører ikke så mye om personen bak. Han ga først ut musikk på Decca og deretter på Island.

Stevens debutalbum var *Matthew and Son* i som ble utgitt i desember 1966. Han komponerte mye av musikken til komediefilmen *[[Harold og Maude]]* (1971). *Teaser and Firecat* (1971) var svært vellykket både kunstnerisk og kommersielt med flere hits som "Peace Train", "Moon Shadow" og Morning has Broken. Sangene er melodiske og fremføring enkel med akustisk gitar. Han ga deretter ut album hvert år; tekstene og sangene ble mer sammensatt og mindre kommersielle. På albumet Foreigner (1973) utgjør låten "Foreigner Suit" halve albumet og gjør bruk av synthesizer, blåseinstrumentere og strykeinstrumenter. "Morning has Broken" nådde 4.plass på norske hitlister. *Tea for the Tillerman* (1970) var også en kommersiell suksess. Hans to klassiske album *Teaser and the Firecat* og *Tea for the Tillerman* oppnådde begge 3 ganger platina i USA. *Teaser and the Firecat* nådde i Norge, USA, Canada og Storbritannia 2.plass på salgslistene. *Catch Bull at Four* (1972) solgte til platina i USA. Albumet *Foreigner* (1973) nådde 1. plass i Norge, og 3.plass i USA og Storbritannia.

I 2004 ble Islam nektet adgang til USA og flyet hans omdirigert til en annen flyplass hvorfra FBI-agenter eskorterte Islam tilbake til Storbritannia. Amerikanske myndigheter uttalte at Yusuf Islam sto på en liste over personer med tilknytning til terrorisme. Islam hadde vært i USA to måneder tidligere. Bortvisningen skyldes trolig en forveksling med en annen person med lignende navn. Året etter ba to britiske aviser om unnskyldning for at de mente USA avviste ham med god grunn. Jack Straw, britisk utenriksminister, klaget til USAs utenriksdepartement over utvisningen av Islam. I 2006 besøkte han USA uten problemer.

Hans tidlige sanger handlet blant annet om fred og antikrig; han fremholdt senere at de tidlige sangene er i samsvar med islam. Etter at han i 2006 begynte med popmusikk igjen har musikken tildels gjenspeilet hans erfaringer som muslim. Han har etter 2006 gitt ut sin gamle låter på nytt.

I mai 2012 hadde *Moonshadow*, en musical som bygget på hans musikk, premiere på Princess Theatre i Melbourne. Den ble møtt med blandet mottagelse og ble tatt av plakaten tidligere enn planlagt.

I 2014 opptrådte han i USA for første gang på 38 år. I 2017 hadde han begynt å bruke sitt gamle kunstnernavn Cat Stevens og fremførte de kjente låtene fra tidlig karriere.

### Salman Rushdie og ''Sataniske vers''
Under et møte med studenter på Kingston University i 1989 uttalte Yusuf Islam at han støttet fatwaen mot Salman Rushdie etter hans *[[Sataniske vers]]*. Etter dette ble musikken hans boikottet av en del radiostasjoner. Han har senere sagt at han ble misforstått og at pressen med vilje pisket opp denne kontroversen. I 2000 uttalte han at kommentaren i 1989 bare uttrykte hans daværende forståelse av islams straffebud for blasfemi og at han hadde lite kunnskap om islamsk lov. Han mente å fortelle studentene at *Sataniske Vers* var blasfemisk og at muslimer samtidig var forpliktet til å respektere landets lover. I et innlegg i *The Telegraph* skrev Salman Rushdie at Yusuf Islam forsøkte å omskrive historien. I 2010 kritiserte Rushdie Jon Stewart for å ta med Yusuf Islam i et fjernsynsprogram. Stewart konkluderte etterpå at Yusuf Islam hadde store problemer med å forsøke å forene to ulike verdener.

## Diskografi som Cat Stevens

### Singler

#### På [[Decca Records]]
* 1966: «I Love My Dog»
* 1967: «Matthew & Son»
* 1967: «I'm Gonna Get Me a Gun»
* 1967: «A Bad Night»
* 1967: «Kitty»
* 1969: «Where Are You»

#### På [[Island Records]]
* 1970: «Lady d'Arbanville»
* 1970: «Father and Son»
* 1971: «Moonshadow»
* 1971: «Wild World»
* 1971: «Peace Train»
* 1972: «Can't Keep It In»
* 1972: «Morning Has Broken»
* 1973: «The Hurt»
* 1974: «Oh Very Young»
* 1974: «Another Saturday Night» (av Sam Cooke)
* 2001: «If You Want to Sing Out, Sing Out»

### Album

#### På Decca Records
* 1967: *Matthew & Son*
* 1967: *New Masters*
* 1976: *The View from the Top*. (dobbeltalbum med låter fra 1966 og senere)

#### På Island Records
* 1970: *Mona Bone Jakon*
* 1970: *Tea for the Tillerman*
* 1971: *Teaser and the Firecat*
* 1972: *Catch Bull at Four*
* 1973: *Foreigner*
* 1974: *Buddha and the Chocolate Box*
* 1974: *Saturnight (Live in Tokyo)*, live
* 1975: *Numbers*
* 1977: *Izitso*
* 1978: *Back to Earth*

#### På [[Eagle Records]]
* 2004: *Majikat: Earth Tour 1976*, live

## Diskografi som Yusuf Islam / Yusuf

### Singler
* 2003: «Peace Train '03» / «Angel of War»
* 2005: «Indian Ocean»

### Album
**Som Yusuf Islam**
* 1995: *The Life of the Last Prophet* (opplesning)
* 1998: *I Have No Cannons That Roar* (samlingsalbum)
* 1999: *Prayers of the Last Prophet*
* 2000: *A Is for Allah*
* 2001: *Bismillah* (Yusuf Islam & Friends)
* 2002: *In Praise of the Last Prophet* (Yusuf Islam & Friends)
* 2003: *I Look, I See*
* 2004: *Night of Remembrance* (dobbelt konsertalbum, sammen med andre artister)
* 2006: *Footsteps in the Light* (samlingsalbum)
* 2006: *An Other Cup*
* 2008: *I Look, I See 2*
* 2014: *The Story of Adam and Creation*

**Som Yusuf**
* 2006: *An Other Cup*
* 2007: *Yusuf's Cafe Session* (livealbum)
* 2009: *Roadsinger* (Ya Records)
* 2010: *Roadsinger Live in Australia* (livealbum)
* 2014: *Tell 'Em I'm Gone* (Legacy Recordings)

**Som Yusuf / Cat Stevens**
* 2017: *The Laughing Apple* (Cat-O-Log records/Decca)
* 2020: *Tea for the Tillerman 2*

## Utmerkelser

* Man of Peace (2004), stiftet av World Summit of Nobel Peace Laureates.
* Æresdoktor ved University of Gloucestershire for sitt bidrag til utdanning og humanitært arbeid.

## Bøker
* 1996: *The Life of The Last Prophet*, London: Mountain of Light. .
* 1998/2000:  *Prayers of The Last Prophet*, London: Mountain of Light. .
* 2014; *Why I Still Carry A Guitar: My Spiritual Journey from Cat Stevens to Yusuf*, London: HarperCollins. .

## Referanser


## Eksterne lenker
* 
* 
* 
* Oppføring i allmusic.com